S-65/2009

Mál þetta er höfðað með ákæru lögreglustjórans í Vestmannaeyjum dagsettri 27. janúar sl. á hendur ákærða, S-kk-þgf T-kk-þgf, kt. 000000-0000, til heimilis að Illugagötu 10, Vestmannaeyjum.

„fyrir umferðarlagabrot og brot á lögum um ávana- og fíkniefni

fyrir að hafa að kvöldi fimmtudagsins 13. nóvember 2008 ekið bifreiðinni AK 372 vestur Höfðaveg og norður Illugagötu í Vestmannaeyjum óhæfur til að stjórna bifreið örugglega vegna áhrifa tetrahýdrókannabínóls (tetrahýdrókannabínól í blóði 2,2 ng/ml) og fyrir að hafa umrætt sinn haft í vörslum sínum 6,02 grömm af hassi, en ákærði fleygði efnunum út um glugga bifreiðarinnar er hann varð lögreglu var á leið sinni norður Illugagötu og fundust þau fyrir innan garðvegg við hús nr. 57 við þá götu.“

Ákæruvaldið telur þessa háttsemi varða við 2. gr. sbr. 5. gr. og 6. gr. laga um ávana- og fíkniefni nr. 65/1974 með síðari breytingum og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 og að auki við 1. sbr. 2. mgr. 45. gr. a umferðarlaga nr. 50/1987, sbr. 5. gr. laga nr. 66/2006, sbr. 100. gr. laganna.

Þess er krafist að ákærði verði dæmdur til refsingar, til greiðslu alls sakarkostnaðar og þá verði hann sviptur ökurétti samkvæmt 4. mgr. 102. gr. umferðarlaga og til að sæta upptöku á 6,02 grömmum af hassi sem hald var lagt á við rannsókn málsins, samkvæmt 6. mgr. 5. gr. laga nr. 65/1974.

Mál þetta var einnig höfðað gegn X fyrir að hafa haft í vörslum sínum og flutt til Vestmannaeyja fyrrnefnd 6,02 grömm af hassi, en hans þætti var lokið með viðurlagaákvörðun 11. febrúar sl.

Ákærði kom fyrir dóm 11. mars sl. og játaði sök. Var því farið með málið í samræmi við ákvæði 164. gr. laga um meðferð sakamála.

Með játningu ákærða sem er í samræmi við gögn málsins er sannað að hann hafi gerst sekur um þá háttsemi sem honum er gefin að sök og rétt þykir færð til refsiákvæða í ákæruskjali.

Samkvæmt sakavottorði ákærða var hann árið 1999 sektaður og sviptur ökurétti fyrir of hraðan akstur og árið 2000 var hann dæmdur í skilorðsbundið fangelsi fyrir líkamsárás. Árið 2001 var hann sektaður og sviptur ökurétti í 13 mánuði fyrir ölvunarakstur og brot gegn lögum um ávana- og fíkniefni. Sama ár var hann sektaður fyrir að aka sviptur ökurétti og árið 2003 var hann sektaður fyrir brot gegn lögum um ávana- og fíkniefni. Þann 3. mars og 22. maí 2008 var ákærði sektaður fyrir sams konar brot og 17. nóvember sl. var hann dæmdur í 160.000 króna sekt og sviptur ökurétti í 12 mánuði frá 2. desember sl. að telja fyrir brot gegn 1. sbr. 2. mgr. 45. gr. a umferðarlega og lögum um ávana- og fíkniefni. Brot ákærða sem hér er fjallað um var framið áður en síðastgreindur dómur gekk og verður honum því ákveðinn hegningarauki í samræmi við ákvæði 78. gr. almennra hegningarlaga. Þykir refsing ákærða hæfilega ákveðin 130.000 króna sekt sem greiðist innan fjögurra vikna frá birtingu dómsins en ella sæti ákærði fangelsi í 10. daga. Þá ber að svipta ákærða ökurétti eins og krafist er og þar sem um hegningarauka er að ræða þykir hæfilegt að hann verði sviptur ökurétti í 6 mánuði frá 2. desember 2009 að telja. Einnig verður fallist á upptökukröfu ákæruvaldsins með vísan til þeirra lagaákvæða er í ákæru greinir.

Með vísan til 1. mgr. 218. gr. laga um meðferð sakamála ber að dæma ákærða til að greiða allan sakarkostnað, en hann er samkvæmt yfirliti 74.774 krónur.

H-kk-nf O. A-kk-nf dómstjóri kveður upp dóm þennan.

Dómsorð:

Ákærði, S-kk-nf T-kk-nf, greiði 130.000 króna sekt til ríkissjóðs innan fjögurra vikna frá birtingu dómsins en sæti ella fangelsi í 10 daga.

Ákærði er sviptur ökurétti í 6 mánuði frá 2. desember 2009 að telja.

Ákærði sæti upptöku á 6,02 grömmum af hassi.

Ákærði greiði allan sakarkostnað, 74.774 krónur.

H-kk-nf O. A-kk-nf.